Alertă în Germania: Număr record de infectări cu COVID.
Germania anunţă joi un număr record de infecţii de la începutul pandemiei. Au fost depistate aproape 34.000 de cazuri noi în ultimele 24 de ore.
Institutul Robert Koch a înregistrat 33.949 de cazuri noi Covid în 24 de ore în Germania, cu 6.000 mai multe decât săptămâna trecută, şi 169 de decese, conform ANSA.Numărul de infecţii reprezintă un record absolut de la începutul pandemiei, deoarece cel mai mare număr de cazuri pozitive înregistrate în 24 de ore a fost pe 18 decembrie. Atunci au fost anunţate 33.777 de noi contaminări.Cu toate acestea, indicatorul de spitalizare, care măsoară gradul de încărcare a unităţilor de terapie intensivă la 100.000 de locuitori, este încă la nivelul de miercuri, de 3,62, departe de recordul de 15,5 stabilit la Crăciunul trecut.